Visit Site
Recommended byColombia
తర్వాత బుల్లెట్ భాస్కర్ స్కిట్‌లో.. భాస్కర్ ఒక చిన్న బాబుని నరేష్‌కి ఇస్తూ.. ‘ఈ బిడ్డని బాగా పెంచు.. తెలియనిదంటూ ఉండకూడదు. 20 ఏళ్ల తర్వాత కనిపించరా.. ఆడు ఎట్టా ఉండాలో తెలుసుగా’ అంటూ పౌరుషంగా మాట్లడి పంపించేస్తాడు. 20 ఏళ్ల తర్వాత ఆ బాబు కమీడియన్ రాజమౌళి అవుతాడు. ఆ చూపు.. తింగరి తింగరి నడక.. తిక్క ప్రశ్నలతో అతడు భాస్కర్‌కి పిచ్చెక్కిస్తూ ఉంటాడు. 20 ఏళ్ల తర్వాత తండ్రి భాస్కర్ దగ్గరకి వచ్చిన కొడుకు రాజమౌళికి పెళ్లి చేయడానికి పెళ్లి చూపుల కోసం ఓ ఇంటికి తీసుకుని వెళ్తాడు. అక్కడ రాజమౌళి భలే కామెడీ చేస్తాడు.
స్టేజ్ మీద వరుసగా చైర్స్‌లో కూర్చున్న ఆర్పీ టీమ్ సభ్యులు.. ఒకరినొకరు తిట్టుకుంటూ బాగా నవ్విచారు. ‘ఒరేయ్ కుక్కముఖపోడా.. నీ ముఖం ఎట్లుంటాడో ఎరికేనా.. నా కొట్టెంలో బర్రెలు 5 రోజుల నుంచి పేడ వేయకుండా ఒకటే సారి వేస్తున్నప్పుడు పెట్టే ముఖంలా ఉంటుంది’అంటూ బాబుని తిడుతుంది అందులోని లేడీగెటప్ వేసుకున్న వ్యక్తి. దాంతో ఆర్పీ.. ‘మరి నా ముఖం’ అని అడుగుతాడు. వెంటనే ‘ఏడు రోజులు’ అంటుంది ఆమె. దాంతో నాగబాబు, రష్మీలు బాగా నవ్వుతారు.
‘మేడిన్ ఆంధ్రా స్టూడెంట్ అంటే అర్థం వివరిస్తా’ అంటూ సుధీర్, రామ్ ప్రసాద్‌లు అదిరిపోయే స్టెప్స్ వేస్తూ ఉంటారు. ఇంతలో ‘మీరు.. స్టూడెంట్స్ ఏంట్రా? పెళ్లికెదిగిన ఆడపిల్లల తండ్రుల్లా ఉన్నారు..’ అంటూ నవ్వుతారు నాగబాబు. ‘సార్.. ఆడంటే ఓకే.. నన్ను కూడా’ అంటూ షాకింగ్‌గా అడుగుతాడు సుధీర్. ‘నువ్వు కూడారా.. పెళ్లి కాకపోయినా ఆ ఇది వచ్చేసింది. మేడిన్ ఆంధ్రా స్టూడెంట్స్ అంట వీళ్లు’అనడంతో రష్మీ కూడా బాగా నవ్వుతుంది. ‘కాలేజ్‌కి వచ్చి చాలా రోజులైంది.. మన స్టామినా ఏంటో చూపించాలి స్టూడెంట్స్ అందరికీ..’ అంటాడు రామ్ ప్రసాద్. దాంతో ర్యాగింగ్ స్టార్ట్ చేస్తారు.
ఒక్కో స్టూడెంట్‌ని ఒక్కో రకంగా ఏడిపిస్తూ ఉంటారు. ‘నీకు ఈత వచ్చా?’ అని బాబుని అడిగితే వచ్చు సార్ అంటాడు. ‘అర్జెంట్‌గా ఈదు’ అంటాడు రామ్ ప్రసాద్. ‘ఇక్కడ వాటర్ లేదు సార్’ అంటాడు బాబు. వెంటనే చెమట నీళ్లు వేసి ఈదు అంటూ బాబుకి కౌంటర్ వేస్తాడు. వెంటనే బాబు ఈదుతూ ఈదుతూ పక్కకి వచ్చి చేపలు ఎక్కువగా ఉన్నాయి సార్ అంటూ రీకౌంటర్ ఇవ్వడం భలే కామెడీగా ఉంది. మొత్తానికి సుధీర్, రామ్ ప్రసాద్‌లు ర్యాగింగ్ చేస్తున్న సమయంలో చమ్మక చంద్ర కాలేజ్‌ప్రొపెసర్‌లా ఎంట్రీ ఇస్తాడు. దాంతో సుధీర్, రామ్ ప్రసాద్‌లు భయపడుతూ ఉంటారు.
‘ఇకనుంచి మీ ఇద్దరూ ఏ అమ్మాయినైనా చెల్లెల్లా చూసుకోవాలి’ అని చెప్పి సుధీర్‌ని పట్టుకుని రష్మీని చూసిస్తూ ‘ఆవిడ ఎవరు?’ అంటాడు చంద్ర. వెంటనే వెనుకవైపు నుంచి ఈలలు, కేకలు వినిపిస్తూ ఉంటారు మిగిలిన కమీడియన్స్. రష్మీ కూడా దాన్ని బాగా ఎంజాయ్ చేస్తుంది. ‘ఇప్పుడు ఇప్పుడు చెల్లెమ్మా అని అను చూద్దాం’ అన్నట్లుగా సైగలు చేస్తూ నవ్వుతూ ఉంటుంది. ‘ఆవిడని చెల్లెమ్మా అని పిలవరా..’ అంటూ చంద్ర బెదిరిస్తుంటే.. మిగతావాళ్లందరినీ వదిలేస్తాను సార్ ఆవిడని నాకు వదిలెయ్యండి సార్’ అంటూ సుధీర్ బతిమలాడటం పిచ్చ కామెడీగా ఉంటుంది. ‘మిగతావాళ్లని వదిలిసేసినా ఫర్లేదు.. ఆవిడ్ని మాత్రం చెల్లెమ్మా అని పిలు’ అంటాడు చంద్ర. మరి సుధీర్ మాస్టర్ చంద్ర గారు చెప్పినట్లుగా చెల్లెమ్మా అని పిలుస్తాడా? లేక తప్పించుకుంటాడా అనేది ఎపిసోడ్‌లో చూడాల్సిందే!